Document ID: /roh_data/filtered/swiss_laws_in_ROHinterleaved.jsonl.gz/23381

This text was translated from EN into Rumantsch Grischun.

The director of proceedings shall on request grant full or partial legal aid:a. to the private claimants to assert their civil claims if they do not have the required financial resources and the civil proceedings do not appear to be without any prospect of success;b. to the victim to assert his or her criminal complaint if he or she does not have the required financial resources and the criminal complaint does not appear to be without any prospect of success. Legal aid includes:a. relief from the requirement to make an advance payment or to provide security in respect of costs;b. relief from the requirement to pay procedural costs;c. the appointment of a legal representative if this is necessary to safeguard the rights of the private claimants or the victim. A new application must be made for legal aid in appeal proceedings. Amended by No I of the FA of 17 June 2022, in force since 1 Jan. 2024  (AS 2023 468; BBl 2019 6697). Amended by No I of the FA of 17 June 2022, in force since 1 Jan. 2024  (AS 2023 468; BBl 2019 6697). Inserted by No I of the FA of 17 June 2022, in force since 1 Jan. 2024  (AS 2023 468; BBl 2019 6697).

Sin dumonda conceda la direcziun da la procedura dal tuttafatg u per part la giurisdicziun gratuita:a. a l’accusader privat per far valair sias pretensiuns civilas, sch’el n’ha betg ils meds finanzials necessaris e sch’il plant civil na para betg dad esser invan;b. a la victima per far valair ses plant penal, sch’ella n’ha betg ils meds finanzials necessaris e sch’il plant penal na para betg dad esser invan. La giurisdicziun gratuita cumpiglia:a. la liberaziun da la prestaziun da pajaments anticipads e da cauziuns;b. la liberaziun dals custs da procedura;c. la nominaziun d’in assistent giuridic, sche quai è necessari per defender ils dretgs da l’accusader privat u da la victima. En la procedura da meds legals sto la giurisdicziun gratuita vegnir dumandada da nov. Versiun tenor la cifra I da la LF dals 17 da zer. 2022, en vigur dapi il 1. da schan. 2024 (AS 2023 468; BBl 2019 6697). Versiun tenor la cifra I da la LF dals 17 da zer. 2022, en vigur dapi il 1. da schan. 2024 (AS 2023 468; BBl 2019 6697). Integrà tras la cifra I da la LF dals 17 da zer. 2022, en vigur dapi il 1. da schan. 2024 (AS 2023 468; BBl 2019 6697).